钦定古今图书集成/理学汇编/文学典/第117卷 > 韩在
## 钦定古今图书集成/理学汇编/文学典/第117卷 > 韩在

按《陕西通志》：“在，字明仲，咸宁人。受业冯恭定门为高
弟。躬行实践，经明业修。居母丧，庐墓三年，孝思如一
日。事兄犹父，曲尽友敬。尤慷慨周急，遇不能偿者辄
焚其券。以恩选入史馆，纂《玉牒》，寻知制敕。文词雅赡，
为史馆所重，转户部主事。时方多事，遂乞归里。赋诗
读书，兼工墨妙。著有《神宗实录抄略》。”